Վերադառնալով «Տարոն-Ավիային»՝ ասենք, որ մի քանի անգամ հայկական երկինք բարձրանալու փորձերից հետո ընկերությանը տերը իր 3 «Boeing 737-500»-ներից մեկը՝ EK-73775-ը, 2015-ի օգոստոսին վարձակալությամբ տվեց սուդանական «Badr Airlines»-ին: Շուտով նույն ճանապարհն անցավ EK-73772-ը: Այս երկուսի սեփականատերն էլ «Ala International»-ն է, իսկ «Տարոն-Ավիան» շահագործողն է՝ օպերատորը: Աֆրիկական մեկ այլ երկրում՝ Կոնգոյում, շահագործվում էր երրորդ ինքնաթիռը՝ EK-73797-ը: Հայկական օդանավերի աֆրիկյան արկածների մասին գրել ենք: Ներկայում առաջին երկուսը դեռ թռչում են «սեւ մայրցամաքում»՝ Սուդանի մայրաքաղաք Խարթումը կապելով Սաուդյան Արաբիայի Ջիդդա քաղաքի հետ: Շեշտենք, որ օդանավերում հայկական անձնակազմեր են աշխատում, ինչն էական նշանակություն ունի ներկայում մեր ավիացիայում, որի կադրերից շատերն այլեւս Հայաստանում չեն: